钦定古今图书集成/明伦汇编/官常典/第659卷 > 王端礼
## 钦定古今图书集成/明伦汇编/官常典/第659卷 > 王端礼

按《吉安府志》：“端礼字懋甫，吉水人。登元祐三年进士。
时黄庭坚为参详官，亟称其试论。初授连州桂阳尉，
进富川，今皆行其所学。端礼平雅谨厚，不妄言笑，进
退动止，皆有法度。向慕濂洛之学，慨然以斯道自任，
探索究极，思以身体之，不徒为言语文字之工。年四
十，表求致仕，筑别墅于南山，延四方来学之士。所著有《强仕集》《论语解》《易解》《疑欲集》《茶谱》《字谱》。